राम माधव बोले- 48 घंटे से कश्मीर में घुसपैठ कराने की कोशिश में है PAK - bjp ram madhav pakistan terrorists kashmir indian army destroy terror launch pads - AajTak
बीजेपी के महासचिव राम माधव ने पाकिस्तान पर कश्मीर में घुसपैठ कराने की कोशिश का आरोप लगाया. यूएस-इंडिया स्ट्रेटेजिक पार्टनरशिप फोरम में राम माधव ने कहा कि पिछले 48 घंटों से पाकिस्तान आतंकियों की घुसपैठ कराने को कोशिश कर रहा है.
aajtak.in 21 October 2019
बीजेपी महासचिव राम माधव (Photo- Aajtak)
पाकिस्तान पर कश्मीर में घुसपैठ कराने का आरोप
माधव बोले- पाक की ओर से लगातार हो रही गोलीबारी
भारतीय जनता पार्टी (बीजेपी) के महासचिव राम माधव ने पाकिस्तान पर कश्मीर में घुसपैठ कराने की कोशिश का आरोप लगाया. यूएस-इंडिया स्ट्रेटेजिक पार्टनरशिप फोरम में राम माधव ने कहा कि पिछले 48 घंटों से पाकिस्तान आतंकियों की घुसपैठ कराने को कोशिश कर रहा है.
उन्होंने कहा कि पाकिस्तान की ओर से लगातार गोलाबारी की जा रही है. हमारी सेना इसका जवाब दे रही है. हमने पाकिस्तान अधिकृत कश्मीर (पीओके) के आतंकी लॉन्च पैड को तबाह कर दिया है.
Ram Madhav,BJP National General Secretary at US-India strategic partnership forum in Delhi:For the last 48 hours, relentless shelling from Pakistan is on,in an effort to push terrorists into Kashmir. Our forces had to go and destroy terror launch pads once again. pic.twitter.com/CCq3lnsqzW
बता दें कि पाकिस्तान की तरफ से लगातार सीजफायर का उल्लंघन किया जा रहा है. बीते दिन पाकिस्तान ने कुपवाड़ा के तंगधार सेक्टर में सीजफायर तोड़ा था. इसमें दो जवान शहीद हो गए थे. वहीं, पाकिस्तानी सेना की गोलीबारी में सेना के 3 जवान समेत 8 लोग घायल हो गए थे.
रिपोर्ट के मुताबिक, लाइन ऑफ कंट्रोल पर इस वक्त माहौल गर्म है. बौखलाई पाकिस्तानी सेना तंगधार, नौगाम और कुपवाड़ा में लगातार फायरिंग कर रही है.
समाचार एजेंसी एएनआई के मुताबिक पाकिस्तान सर्दियों की बर्फबारी शुरू होने से पहले ज्यादा से ज्यादा आतंकियों को भारत में भेजना चाहता है, इसलिए पाकिस्तान नियंत्रण रेखा पर लगातार फायरिंग कर रहा है, ताकि घुसपैठ के दौरान आतंकियों को कवर फायरिंग मिल सके और वे भारत की सीमा में प्रवेश कर सकें. हालांकि, एलओसी पर भारतीय सेना पूरी तरह से सतर्क है और पाकिस्तानी सैनिकों को मुंह तोड़ जवाब दे रही है.
200 लोगों की हिरासत से कश्मीर में शांति कायम: राम माधव
राम माधव का दावा- सही समय पर पीओके का मुद्दा भी उठाएगा भारत
विनाशकारी रास्ते पर बढ़ा पाकिस्तान, दुनिया में बना हंसी का पात्र: राम माधव
PoK और अक्साई चीन भी अखंड भारत का हिस्सा: राम माधव